stanford-oval/wikipedia huggingface dataset:
RusHydro
Esimerkkejä RosHydron vesivoimaloista

Saratovin vesivoimalaitos, Volga
Sajano-Šušenskajan voimalaitos, Jenisei
Volgan vesivoimalaitos, Volga
Viikkoviesti

Lehden logo 1980-luvun lopulta.
Viikkoviesti oli ruotsinsuomalaisille tarkoitettu, Ruotsissa kerran viikossa ilmestynyt suomenkielinen aikakauslehti. Sitä julkaisi vuodesta 1967 vuoteen 1998 Stiftelsen Invandrartidningen ja sitten Tidnings AB Viikkoviesti. Vuonna 2003 lehden tappiollisuutta yritettiin parantaa muuttamalla se viisipäiväiseksi sanomalehdeksi nimeltä Ruotsin Sanomat, mutta levikki putosi puoleen ja julkaisija teki konkurssin vuonna 2005.
Rivera (departementti)

Rivera on departementti Pohjois-Uruguayssa. Se on nimetty maan ensimmäisen presidentin José Fructuoso Riveran kunniaksi hänen mukaansa. Alue on Uruguayn mäkisintä aluetta. Departementin väkiluku on 104 921 ja pinta-ala 9 370 km².
Viininviljely

Riverassa on vain yksi merkittävä viininviljelyalue; Cerro Chapeu, aivan Brasilian rajan tuntumassa. Nimensä se on saanut Cerro do Chapeu vuoresta. Alueella on vain yksi merkittävä kaupallinen viinintuottaja - Bodegas Carrau - jonka historia kulkee 260 vuotta taaksepäin Barcelonaan, Espanjaan.
Waren (Müritz)

| Waren (Müritz) |
| --- | --- |
 Warenin satama.
 lippu:  vaakuna
 Waren (Müritz)
 Koordinaatit: 53°31′N, 12°41′E 
Valtio:  Saksa
Osavaltio:  Mecklenburg-Etu-Pommeri
Piirikunta:  Mecklenburgische Seenplatte
Pinta-ala:  
 – Kokonaispinta-ala:  158,39 km²
Korkeus:  73 m
Väkiluku:  21 074
 – Väestötiheys:  133 as./km²
 
 Verkkosivut  
Infobox OKVirheellinen NIMI-arvo: 
Waren (Müritz) (myös Waren an der Müritz) on kaupunki Mecklenburg-Etu-Pommerin osavaltiossa Koillis-Saksassa. Se oli ennen Müritzin piirikunnan pääkaupunki. Vuodesta 2011 lähtien se on kuulunut Mecklenburgische Seenplatten piirikuntaan. Kaupungin asukasluku oli 21 074 vuonna 2012. Kaupunki sijaitsee Müritz-järven rannalla.
Paikannimi on kirjoitettu aiemmin muodoissa Wahren, Warne tai latinaksi Warnae. Nykyinen nimimuoto Waren (Müritz) on vuodelta 1914.
Kaupungista on peräisin suomalainen Wahren-aatelissuku.
Aiheesta muualla

Kuvia tai muita tiedostoja aiheesta Waren (Müritz) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Waren (Müritz)
Käännös suomeksi
Viikon pop-LP

Viikon pop-LP oli Yleisradion rinnakkaisohjelmassa epäsäännöllisesti lähetetty rock-ohjelma 1970-luvun lopulla. Ohjelmassa esiteltiin uusi LP-levy, joka usein soitettiin kokonaan tai lähes kokonaan. Yleensä Viikon pop-LP:n artisti tai yhtye oli jo saanut jonkin verran nimeä. Uusien kykyjen ohjelma oli Matkalla maineeseen. Ohjelma kesti 40 minuuttia, ellei urheilulähetys vienyt ohjelma-aikaa kokonaan tai osittain. Kesäkuussa 1980 ohjelma siirtyi Rockradion perjantain lähetyksen yhteyteen juonnettuna. Tällöin soitettiin enää alle puolet albumista.
Riku Pitkänen

| Riku Pitkänen> Henkilötiedot |
| --- | --- |
Syntynyt: 18. heinäkuuta 1991 (ikä 33) Suolahti, Suomi
Kansalaisuus:   Suomi
Jääkiekkoilija
Lempinimi:  Ahma
Pelipaikka:  keskushyökkääjä
Maila:  oikea
Pituus:  187 cm
Paino:  88 kg
Seura
Seura:  Suolahden Urho
Sarja:  II-divisioona
Pelaajaura
Pääsarjaura:  2015–
Aik. seurat:  JYP-Akatemia (Mestis) Jukurit (Mestis) KeuPa HT (Mestis) Lukko (SML) Herning Blue Fox (Tanska) Rødovre Mighty Bulls (Tanska)
Riku Pitkänen (s. 18. heinäkuuta 1991 Suolahti) on suomalainen jääkiekkoilija. Hän siirtyi 2020 syksyllä toistaiseksi voimassa olevalla sopimuksella Suolahden Urhoon, joka pelaa II-divisioonassa. Pitkänen on pelipaikaltaan keskushyökkääjä, mutta osaa pelata myös laidassa.
Ura

Pitkänen on Suolahden Urhon kasvatti. Hän siirtyi C-juniori-ikäisenä JYPiin. Pitkänen ylsi seurassa joukkueensa sisäisen maalipörssin voittoon kaudella 2006–2007 C-nuorten SM-sarjan runkosarjassa kahdeksalla osumallaan Mikko Salmion kanssa sekä kaudella 2007–2008 B-nuorten I-divisioonan runkosarjassa 20 osumallaan. Hän voitti kauden 2010–2011 päätteeksi A-nuorten Suomenmestaruuden.
Kaudeksi 2011–2012 Pitkänen siirtyi try-outin kautta vuoden mittaisella sopimuksella Mestis-joukkue JYP-Akatemiaan. Hänen tulokaskautensa toi siellä 42 runkosarjaottelussa tehot 7+8=15. Kaudella 2012–2013 Pitkänen oli JYP-Akatemian toiseksi paras pistemies Oula Palveen jälkeen tehoilla 14+17=31. Kaudella 2013–2014 hän nousi joukkueen kapteenistoon ja oli Akatemian paras pistemies ja syöttäjä tehoilla 16+23=39. Pitkänen siirtyi kaudeksi 2014–2015 vuoden mittaisella sopimuksella Mikkelin Jukureihin. Hän voitti kauden päätteeksi Mestiksen-mestaruuden.
Kaudeksi 2015–2016 Pitkänen Mestis-joukkue KeuPa HT:hen SM-liigajoukkue Rauman Lukon 1+1-vuotisella sopimuksella kiinnittämänä sopimuspelaajana. Hän teki pääsarjadebyyttinsä Lukossa Mestarien liigassa 27. elokuuta 2015 sveitsiläistä Fribourg-Gottéronia vastaan. SM-liigadebyyttinsä Pitkänen teki runkosarjan avauskierroksella 11. syyskuuta 2015 paikallisvastustaja Porin Ässiä vastaan. Hän sai ottelussa jääaikaa 5.52 minuuttia. Pitkänen pelasi kauden aikana Lukon liigajoukkueessa kaikkiaan yhden runkosarja- ja kolme CHL-ottelua. Hän pelasi suurimman osan kaudestaan KeuPassa.
Pitkänen palasi kaudeksi 2016–2017 vuoden mittaisella sopimuksella JYP-Akatemiaan. Siirron taustalla oli myös hänen liikuntatieteiden opintonsa Jyväskylän yliopistossa. Pitkänen nimettiin JYP-Akatemian kapteeniksi. Hän voitti joukkueen sisäisen piste- ja syöttöpörssin tehoilla 11+26=37. Akatemian kausi päättyi kuitenkin putoamiseen Suomi-sarjaan ja tämän myötä koko joukkueen toiminnan lopettamiseen.
Kaudeksi 2017–2018 Pitkänen siirtyi vuoden mittaisella sopimuksella Tanskan Metal Ligaenin Herning Blue Foxiin. Hän voitti pudotuspeleissä joukkueen sisäisen tehotilaston lukemalla +8. Pitkänen voitti kauden päätteeksi hopeaa. Kaudeksi 2018–2019 hän siirtyi samassa sarjassa pelaavan Rødovre Mighty Bullsin riveihin.
Muuta

Pitkäsen serkku Petri pelaa maalivahtina KeuPa HT:n Mestis-joukkueessa. Serkukset pelasivat siellä samaan aikaan kaudella 2015–2016 sekä aiemmin JYPin junioreissa.
Riku Pitkänen harrasti lapsena Suolahden Urhossa myös painia, hiihtoa ja yleisurheilua sekä jalkapalloa, jonka hän lopetti C-juniori-ikäisenä siirryttyään JYPiin.
Waldorf-Astoria Hotel

| Waldorf-Astoria Hotel |
| --- | --- |

Sijainti:  Manhattan, Yhdysvallat
Koordinaatit:  40°45′23″N 73°58′24″W﻿ / ﻿40.7565°N 73.9734°W﻿ / 40.7565; -73.9734
Rakennustyyppi:  Hotelli
Tyylisuunta:  Art deco
Suunnittelija:  Schultze & Weaver (en)
Valmistumisvuosi:  1893
Omistaja:  Anbang Insurance Group (en)
 fiWaldorf-Astoria Hotel 
  
Waldorf-Astoria-hotelli on 191 metriä korkea hotelli Manhattanilla New Yorkissa. Alkuperäinen hotelli sijaitsi Empire State Buildingin kohdalla Fifth Avenuella. Nykyinen sijaitsee osoitteessa Park Avenue 301. Uusi hotelli on ollut käytössä vuodesta 1932. Uudessa hotellissa on kolme amerikkalaista ja klassista eurooppalaista ravintolaa.
Hotelli oli alkuun kaksi erillistä hotellia. Astor-sukuun kuulunut William Waldorf Astor avasi 13-kerroksisen Waldorf-hotellin vuonna 1893. Toisen hotellin avasi Williamin serkku John Jacob Astor IV, ja se oli nimeltään Astoria. Astoria avattiin neljä vuotta myöhemmin kuin Waldorf.
Nykyään hotellit ovat yhtä kokonaisuutta, ja niiden yhteinen nimi on Waldorf-Astoria. Waldorf-hotelli on kuuluisa waldorfinsalaatista, jonka hotellin keittiömestari Oscar Tschirky suunnitteli vuonna 1896. Hotellin nimi Waldorf tulee Walldorfin kaupungista, joka sijaitsee Baden-Württembergissä Saksassa.
Waldorf-Astorian julkisivu.
Aiheesta muualla

Viralliset sivut
Rossiya Airlines

| Rossiya Airlines Aviakompanija Rossija |
| --- | --- |

 IATA: FV  –  ICAO: SDM 
Kutsukoodi:  ROSSIYA
Perustettu:  2006
Laivaston koko:  77
Kohteiden määrä:  53
Solmukohdat:  Pulkovon lentoasema
Emoyhtiö:  Venäjän valtio
Kotipaikka:  Pietari, Venäjä
Avainhenkilö(t):  Roman Viktorovitš Pahomov
Yhtiön sivut:  www.rossiya-airlines.ru
Aviakompanija Rossija (ven. ОAO «Авиакомпания «Россия», OAO Aviakompanija Rossija) tai kansainvälisesti Rossiya Airlines on Venäjän liittovaltion lentoyhtiö. Rossija liikennöi reitti- ja tilauslentoja Moskovasta ja Pietarista sekä suorittaa toimeksiantoja Venäjän hallitukselle ja presidentille. Lentoyhtiön päätoimipaikat sijaitsevat Pietarissa Pulkovon lentoasemalla ja Moskovassa Vnukovon lentoasemalla.
Rossiya Airlinesin Boeing 747
Historia

Lentoyhtiö Rossija perustettiin vuonna 1992 Pietarissa. Vuonna 2006 Venäjän hallitus sulautti moskovalaisen Rossiya Airlinesin ja pietarilaisen Pulkovo Aviation Enterprisen, ja säilytti Rossija-nimen. Sulautuminen alkoi joulukuussa 2004. Aviakompanija Rossija rekisteröitiin Pietarissa 9. lokakuuta 2006, lentoliikenne käynnistyi 29. lokakuuta ja marraskuussa sulautuminen oli viety loppuun. Yhtiöllä on haarakonttori Moskovassa sekä 54 toimistoa kotimaassaan ja ulkomailla.
Aviakompanija Rossijan yhtiömuotona oli vuoteen 2011 saakka unitaarinen yritys. Tammikuussa 2011 yhtiöstä tuli kuitenkin julkisesti noteerattu osakeyhtiö.
Aiheesta muualla

Wikimedia Commonsissa on kuvia tai muita tiedostoja aiheesta .
Yhtiön kotisivut (englanniksi)
River Rescue - Very Best of

| River Rescue - Very Best of Ry Cooder |
| --- | --- | --- |

River Rescue - Very Best of
Kokoelmalevyn tiedot
 Julkaistu: 1994
 Formaatti: CD
muut julkaisut
|   | River Rescue - Very Best of  |   |
River Rescue – Very Best of on Ry Cooderin vuonna 1994 julkaisema kokoelmalevy Warnerin vuosilta 1972–1994. Ensimmäinen kappale on ennen julkaisematon.
Kappaleet

1. River Come Down (Pka Bamboo)[VanRonk]  4:15
2. UFO Has Landed in the Ghetto  [Cooder, Keltner]  5:01
3. Low Commotion  [Cooder, Keltner]  3:10
4. Smack Dab in the Middle  [Calhoun]  3:19
5. Tattler  [Cooder, Phillips, Titelman]  4:19  Maanjako
6. The Dark End of the Street  [Moman, Penn]  3:26
7. The Very Thing That Makes You Rich (Makes Me Poor)  [Bailey]  5:31
8. Going Back to Okinawa  [Cooder]  4:42
9. Money Honey  [Stone]  3:29
10. Why Don't You Try Me  [Young]  4:55
11. Paris, Texas  [Cooder]  2:56
12. Chloe  [Kahn, Moret]  3:02
13. The Pearls/Tia Juana [Morton]  4:20
14. I Think It's Going to Work Out Fine [McCoy, McKinney]  4:45
15. Down in Hollywood  [Cooder, Drummond]  4:18
16. Which Came First  [Cooder, Dixon]  3:46
17. Crazy 'Bout an Automobile (Every Woman I Know)  [Emerson]  5:04
18. Get Rhythm  [Cash]  3:17
19.  Little Sister  [Pomus, Shuman]  3:49
Waldschlösschenin silta

| Waldschlösschenin silta |
| --- | --- |
 Sillan avajaiset olivat 24. elokuuta 2013
Ajokaistoja:  4
Ylittää:  Elben
Sijainti:  Dresden, Saksa
Avattu liikenteelle:  2013
Koordinaatit:  51°3′50″N, 013°46′37″E
Lisää silta-artikkeleitaArkkitehtuurin teemasivulla
Waldschlösschenin silta (saks. Waldschlößchenbrücke) on Elben ylittävä silta Dresdenissä, Saksassa. Silta on kerännyt huomattavan määrän kritiikkiä, sillä Unesco vastusti sen rakentamista voimakkaasti. Sillan rakentamisen takia Unesco poisti Elbenlaakson maailmanperintöluettelosta.
Waldschlösschenin siltaa alettiin suunnitella jo 1990-luvulla. Sillan tarkoituksena oli yhdistää Dresdenin itä- ja kakkoisosat pohjoisosiin ja näin vähentää neljän keskikaupungissa sijaitsevan sillan painetta. Dresden sai maailmanperintökohteen arvon vuonna 2004. Suunnitteilla ollut silta mainittiin ehdokkuusasiakirjassa, mutta sen sijainti oli siinä virheellinen. Keväällä 2004 sillan rakennussuunnitelma hyväksyttiin, mutta projekti koki monia vastoinkäymisiä, ja sillan rakentamisesta päätettiin järjestää kansanäänestys. Helmikuussa 2005 kaksi kolmasosaa dresdeniläisistä hyväksyi sillan rakentamisen. Äänestysprosentti oli vain 50,8.
Unesco sai tietää sillan oikeasta sijainnista vasta lokakuussa 2005. Seuraavana vuonna Unesco ilmoitti, että silta vaarantaisi Dresdenin maailmanperintöstatuksen, ja listasi Dresdenin vaarantuneiden maailmanperintökohteiden listalle. Sillan rakentamisesta kiisteltiin pitkään, ja sen rakentamista vastaan nostettiin kanteita. Lopulta rakennustyöt käynnistyivät marraskuussa 2007. Oikeus oli päättänyt marraskuussa, että rakennustyöt voidaan aloittaa. Ne olivat olleet pysähdyksissä, kun työmaan läheisyydestä oli löytynyt Saksassa äärimmäisen uhanalaisia kääpiöhevosenkenkäyökköjä, joita arvioidaan Saksassa olevan vain noin 650.
Maailmanperintökomitea päätti 25. heinäkuuta 2009 poistaa Dresdenin Elbenlaakson maailmanperintöluettelosta. Dresden oli toinen kohde, joka poistettiin luettelosta. Omanilainen Valkobeisan suojelualue poistettiin kaksi vuotta aikaisemmin.
Aiheesta muualla

Kuvia tai muita tiedostoja aiheesta Waldschlösschenin silta Wikimedia Commonsissa
Riian kansainvälinen lentoasema

Riian kansainvälinen lentoasema (latv. Starptautiskā lidosta "Rīga") (IATA: RIX, ICAO: EVRA) rakennettiin Skulteen vuonna 1973. Se sijaitsee Mārupen kunnassa Latviassa, noin 13 kilometriä Riian keskustasta lounaaseen, ja se on Baltian maiden suurin lentoasema. Lentoasema toimii airBalticin kotikenttänä.
Lentoasema kunnostettiin vuonna 2001 eli samana vuonna, kun kaupunki täytti 800 vuotta. Maaliskuussa 2007 avattiin uusi eteläinen terminaali. Kiitotien pidentämistyöt valmistuivat lokakuussa 2008, ja suurempienkin koneiden, kuten Airbus A340 sekä Boeing 747, 757, 767 ja 777, tuli mahdolliseksi laskeutua kentälle. Vuotuiset matkustajamäärät ovat kasvaneet vuodesta 1993 (310 000 matkustajaa) yli seitsemään miljoonaan vuonna 2018. Riian kansainvälisestä lentoasemasta on tullut matkustajamäärällä mitattuna Baltian suurin lentoasema, ja suunnitelmissa on myös avata vielä uusi terminaali, jolloin lentoasema pystyisi käsittelemään kymmenen miljoonaa matkustajaa vuosittain. Vuonna 2010 lentoasema sai palkinnon parhaasta alle viisi miljoonaa matkustajaa vuodessa käsittelevästä lentoasemasta.
Lentoasemalla on yksi 3 200 metriä pitkä kiitotie (18/36).
Lentoyhtiöt ja kohteet

Riiasta on talvikaudella 2017–2018 suoria lentoja yhteensä 74 kohteeseen. Lentoasemalle lentävät yhtiöt ovat:
Aeroflot (Moskova)
airBaltic (Abu Dhabi, Amsterdam, Barcelona, Berliini-Tegel, Billund, Bryssel, Budapest, Kööpenhamina, Düsseldorf, Frankfurt, Geneve, Göteborg, Hampuri, Helsinki, Kazan, Kiova, Larnaka, Liepāja, Lontoo-Gatwick, Milano-Malpensa, Minsk, Moskova-Šeremetjevo, München, Oslo, Palanga, Pariisi, Pietari, Praha, Rooma, Salzburg, Tukholma-Arlanda, Tallinna, Tampere, Tbilisi, Tel Aviv, Turku, Varsova, Verona, Vilna, Wien, Zürich)
Belavia (Minsk)
Finnair (Helsinki)
LOT (Varsova)
Lufthansa (Frankfurt)
Norwegian (Kööpenhamina, Oslo-Gardermoen, Tukholma-Arlanda, Trondheim)
Ryanair (Berliini-Schönefeld, Bremen, Bryssel-Charleroi, Dublin, East Midlands, Frankfurt-Hahn, Glasgow-Prestwick, Köln, Leeds-Bradford, Lontoo-Stansted, Malta/Luqa, Manchester, Milano-Bergamo)
RusLine (Moskova-Domodedovo)
SAS (Kööpenhamina, Tukholma-Arlanda)
Turkish Airlines (Istanbul)
Ukraine International Airlines (Kiova)
Utair Aviation (Moskova)
Uzbekistan Airways (New York, Taškent)
Wizz Air (Barcelona, Bari, Bergen, Doncaster-Sheffield, Dortmund, Eindhoven, Keflavík, Liverpool, Lontoo-Luton, Oslo-Torp, Tel Aviv, Eilat/Ovda)
Lentoyhtiöt ja kohteet > Tilauslentoyhtiöt

airBaltic
Bulgaria Air
SmartLynx Airlines
Aiheesta muualla

Wikimedia Commonsissa on kuvia tai muita tiedostoja aiheesta .
Riian lentoaseman kotisivut (Arkistoitu – Internet Archive)
Latvian lentoasemia GoogleMaps-kartalla (ourairports.com) (englanniksi)
Robert Peel

| Robert Peel |
| --- | --- |

Yhdistyneen kuningaskunnan pääministeri
 30. elokuuta 1841 – 29. kesäkuuta 1846  
Monarkki:  Viktoria
Edeltäjä:  William Lamb
Seuraaja:  John Russell
 10. joulukuuta 1834 – 8. huhtikuuta 1835  
Monarkki:  Vilhelm IV
Edeltäjä:  Arthur Wellesley
Seuraaja:  William Lamb
Henkilötiedot
Syntynyt: 5. helmikuuta 1788 Bury, Lancashire, Englanti
Kuollut: 2. heinäkuuta 1850 (62 vuotta) Lontoo
Arvonimi: Sir
Tiedot
Puolue:  Konservatiivipuolue
Uskonto:  Christ Church (Oxford)
 Nimikirjoitus
Robert Peel, 2nd Peel Baronet of Clanfield (5. helmikuuta 1788 Bury, Lancashire  – 2. heinäkuuta 1850 Lontoo) oli Yhdistyneen kuningaskunnan pääministeri joulukuusta 1834 huhtikuuhun 1835 ja uudelleen 30. heinäkuuta 1841 – 29. kesäkuuta 1846.
Poliittinen ura > Kuolema

Peel putosi hevosen selästä Lontoossa 29. kesäkuuta 1850 ja kuoli kolmen päivän kuluttua 62 vuoden ikäisenä. Hänen peeliläiset seuraajansa lordi Aberdeen ja William Gladstone perustivat whigien kanssa liberaalipuolueen.
Aiheesta muualla

Kuvia tai muita tiedostoja aiheesta Robert Peel Wikimedia Commonsissa
Robert Peel
Vekurinlampi

| Vekurinlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Multia
Koordinaatit:  62°22′54″N, 24°56′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  Vekurinjoki Pengerjokeen 
Järvinumero:  14.545.1.001
Mittaustietoja
Pinnankorkeus:  163,4 m  
Pituus:  1,2 km  
Leveys:  310 m  
Rantaviiva:  2,881 km  
Pinta-ala:  12,522 ha  
Tilavuus:  0,0008553 km³ 
Keskisyvyys:  6,83 m  
Suurin syvyys:  19,1 m  
Saaria:  ei saaria 
 fiVekurinlampi 
Vekurinlampi  on Keski-Suomessa Multialla Pitkälänperän lähellä sijaitseva lampi.
Maantietoa

Lampi on 1,2 kilometriä pitkä, 310 metriä leveä, ja sen pinta-ala on 12,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 855 300 kuutiometriä. Sen keskisyvyys on 6,8 metriä ja suurin syvyys on 19,1 metriä. Sen rantaviivan pituus on 2,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Vekurinjoen valuma-alueeseen (14.545) se kuuluu. Lammen vedenpinnan korkeus on 163,4 metriä mpy.
Viikkouutiset

| Viikkouutiset |
| --- | --- |
Lehtityyppi:  kaupunkilehti, ilmaisjakelulehti
Kustantaja:  Etelä-Suomen Media Oy (osa Keskisuomalainen Oyj:tä)
Levikki:  ks. teksti
Päätoimittaja:  Joonas Romppanen (päätoimittaja/ Viikkouutiset Keski-Uusimaa) Laura Ääri (päätoimittaja/ Viikkouutiset Hyvinkää ja Viikkouutiset Riihimäki)
Sitoutuneisuus:  sitoutumaton
Kotikunta:  Tuusula; Hyvinkää ja Riihimäki
Kotimaa:  Suomi
Sivukoko:  tabloidi
Kieli:  suomi
Aiheesta muualla
Kotisivu
Viikkouutiset on Etelä-Suomen Media -yhtiön julkaisema, kerran tai kahdesti viikossa ilmestyvä ilmaisjakelulehti, jota julkaistaan kolmena sisällöltään erilaisena kaupunkilehtenä. Sen emolehtiä ovat Hyvinkään ja Riihimäen alueilla ilmestyvä Aamuposti sekä Tuusulassa julkaistava Keski-Uusimaa.
Viikkouutiset Keski-Uusimaa ilmestyy kahdesti viikossa: keskiviikkoisin ja viikonloppuisin. Sen jakelualueen muodostavat Tuusula, Kerava ja Järvenpää. Levikin suuruus on 47 200 ja keskimäärin lehdellä on 36 000 lukijaa (KMT SL 2016). Lehden osoite on Tuusulassa ja päätoimittaja on Joonas Romppanen.
Viikkouutisten Hyvinkään ja Riihimäen versiot ilmestyvät kerran viikossa keskiviikkoisin. Hyvinkään Viikkouutisten jakelualueen muodostaa Hyvinkää lähiympäristöineen (jakelu 23 100 kpl) ja lehti tavoittaa noin 24 000 lukijaa. Riihimäen Seudun Viikkouutisten jakelun (25 900 kpl) kohteena ovat Riihimäki, Loppi ja Hausjärvi, ja lehteä lukee keskimäärin 21 000 henkeä (KMT SL 2016). Lehtien osoitteet ovat Hyvinkäällä ja Riihimäellä; yhteinen päätoimittaja on Laura Ääri.
Waldsiedlung

Puoluejohtaja Erich Honeckerin kotitalo (talo 11) Waldsiedlungissa.
Alueen ympärysmuuria nykytilassaan.
Waldsiedlung oli Berliinin ulkopuolella sijainnut ulkomaailmalta suljettu pieni asuinalue, jossa Itä-Saksan puoluejohtajat asuivat 1960–1980-luvuilla. Se sijaitsi Bernau bei Berlinin alueella lähellä Wandlitzia  noin 30 kilometriä Itä-Berliinin keskustasta pohjoiseen.
Waldsiedlung (”Metsälähiö”) rakennettiin vuosina 1958–1960 Berliinin ulkopuolelle keskelle metsää, suhteellisen lähelle Liepnitzsee-järveä. Se korvasi Pankowin Majakowskiringin DDR:n puoluejohdon asuinpaikkana, sillä Unkarin kansannousun jälkeen kommunistijohtajat halusivat oman turvallisuutensa vuoksi asua entistä etäämmällä tavallisesta kansasta. Waldsiedlungissa oli 23 asuintaloa SED:n politbyroon jäsenille ja heidän perheilleen. Alueella oli myös asukkaille tarkoitettuja palveluita, kuten uimahalli, ravintola, elokuvateatteri sekä kauppa, jossa myytiin lännestä tuotuja tuotteita. Johtajien asuintalojen muodostaman ”sisärenkaan” ympärillä oli palveluhenkilökunnan ja turvallisuuspalvelun tilojen muodostama ”ulkorengas”. Alueen kokonaispinta-ala oli noin kaksi neliökilometriä.
Waldsiedlungin eristäytyneisyys ja sitä ympäröineet suojamuurit muodostuivat DDR:n johtajien ja kansan välisen kuilun symboleiksi. Kovin ylellisesti DDR:n johto ei tosin muuriensa suojissa elänyt, sillä länsimaisen mittapuun mukaan Waldsiedlung vastasi varustetasoltaan lähinnä keskiluokkaista asuinaluetta. Alueen asukkaat eivät juuri seurustelleet edes toistensa kanssa vapaa-ajallaan. Waldsiedlungin lähelle rakennettiin 1980-luvun alussa ydinsodan varalta 170 huonetta käsittänyt maanalainen bunkkeri, jossa DDR:n johto olisi voinut elää turvallisesti ainakin kaksi viikkoa ydiniskun sattuessa.
Waldsiedlungissa asuivat kolmen vuosikymmenen aikana muun muassa Walter Ulbricht, Erich Honecker, Otto Grotewohl, Willi Stoph, Erich Mielke, Egon Krenz, Friedrich Ebert nuorempi ja Gunter Schabowski. Waldsiedlungin asukkaat joutuivat muuttamaan pois kommunistisen järjestelmän kaatumisen jälkeen joulukuussa 1989. Parin seuraavan kuukauden aikana 50 000 itäsaksalaista kävi siellä tutustumassa oloihin, joissa heidän johtajansa olivat asuneet. Vuodesta 1990 alkaen Waldsiedlungin alue on ollut Brandenburg-Klinik-sairaalan käytössä.
Aiheesta muualla

Kuvia tai muita tiedostoja aiheesta Waldsiedlung Wikimedia Commonsissa
Werner Böhm

Werner Böhm vuonna 2004
Werner Böhm, tunnettiin taiteilijanimellä Gottlieb Wendehals (5. kesäkuuta 1941 Toruń – 2. kesäkuuta 2020 Gran Canaria), oli saksalainen laulaja ja muusikko.
Diskografia > Singlet

1979: Herbert
1980: Morgens Fango – Abends Tango
1981: Mensch ärgere Dich nicht
1981: Polonäse Blankenese
1982: Jap dadel dip, dadel dup dadel
1982: Der Ohrwurm
1982: Polonäse mit Getöse
1982: Damenwahl
1983: Schick, Schick Bum, Bum
1984: Get On Up
1984: I’m a Winner
1985: Schlappi Räp met Klaus Schlappner
1986: Alles hat ein Ende, nur die Wurst hat zwei
1990: Wenn die Nordlichter feiern
1990: Wenn die Kirschblüten blüh'n im Alten Land
1997: Samba Ramba Zamba
2000: Polonäse 2000
2004: King of the Jungle (Werner Böhm vs. Gottlieb Wendehals)
2004: Old Mac Donald
2004: Summertime – Sunny Days (Werner Böhm vs. Gottlieb Wendehals)
2006: Saalrunde
2006: Tarzan ist wieder da
2008: Fernsehen macht dumm dumm
2010: Polonäse Blankenese (Haidie vs. Gottlieb Wendehals)
2010: Der neue Böhm
2011: Der Yeti (Es läuft ein Yeti durch die Serengeti)
2011: Ein Eisbär in Sibirien
2015: Gehen wir noch wohin
Diskografia > Albumit

1979: Polonäse Blankenese
1982: ErVolksLieder
1982: Polonäse mit Getöse
1983: Da kommt Freude auf
1983: Gran Canaria
1984: 84 AHEAD
1988: Polonäse Blankenese
1990: Freibier für Deutschland
1991: Wenn die Kirschblüten blüh'n
1998: Schmarozza
Warendorfin piirikunta

Warendorfin piirikunta (saks. Kreis Warendorf) on piirikunta Nordrhein-Westfalenin osavaltion pohjoisosassa Saksassa. Se kuuluu Münsterin hallintopiiriin, ja sen hallintokaupunki on Warendorf.
Piirikunnan pinta-ala on 1 319,42 neliökilometriä. Sen asukasluku oli 282 263 vuoden 2022 lopussa.
Kaupungit ja kunnat

Piirikuntaan kuuluu 13 kuntaa, joista 9 on kaupunkeja.
Ahlen
Beckum
Drensteinfurt
Ennigerloh
Oelde
Sassenberg
Sendenhorst
Telgte
Warendorf
Beelen
Everswinkel
Ostbevern
Wadersloh
Aiheesta muualla

Kuvia tai muita tiedostoja aiheesta Warendorfin piirikunta Wikimedia Commonsissa
Piirikunnan verkkosivusto (saksaksi)
Warendorfin piirikunta ja sen kunnat.